《暮春书事（二首）》
元代·瞿佑

睡起呼童扫落花，石泉槐火试新茶。
树林深处蜂王国，帘幕阴中燕子家。
柳絮乘风投砚水，竹枝摇影落窗纱。
幽居莫道无官况，鼓吹犹存两部蛙。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。